Harald+Hårfagre

Harald Hårfagre Harald Hårfagre ble født i Vestfold ca år 850. Faren hans var Halvdan Svarte av Ynglingeætta og mora hans var Ragnhild Sigurdsdatter som var datter av kongen i Sogn. Halvdan Svarte var konge over Vestfold, Opplandene og Sogn. Harald arvet tronen etter sin far da han døde i ca år 860, altså ble Harald konge som tiåring. Nabokongene prøvde å ta makten over landområdene fra han, men Harald fikk hjelp av onkelen sin Guttorm Sigurdsson og klarte dermed å slå dem. Egentlig var navnet hans Harald Halvdansson. Så blei han kalt Harald Luva på grunn av et stort bustete hår. Det fikk han fordi han lovet og ikke klippe eller kjemme håret før han hadde samlet hele Norge. Tilnavnet Hårfagre fikk han først etter at han hadde samlet Norge. Da klippet og kjemmet han håret og det ble usedvanlig vakkert. Harald var ivrig på å klare å samle Norge – den vakre kongsdatteren Gyda Eiriksdatter ville nemlig ikke gifte seg med han før han var konge over hele landet. Han brukte en brutal styremåte og han krevde det han ville ha av rikdom og eiendom. Harald begynte med å legge Trøndelag under seg og fortsatte med Østlandet. Men han fikk stor motstand fra Hordafylket, Rygjafylket, Egdafylket og Telemark. Han kjempet mot småkonger fra disse områdene i et slag ved Hafsfjord 8. juli i år 872. Han hadde forberedt seg i lang tid og seiret. Dermed fikk han kontroll over Sørvestlandet og nordover til og med Hordaland. Da regnet han seg som ferdig med å samle Norge, men han var altså ikke konge over hele Norge. Han manglet det indre Østlandet og Hålogaland, og kyststripa i Troms og Nordland. Men han regnes allikevel som den første rikssamleren og enekongen i Norge. Han regjerte fra ca år 860 til ca år 930. Harald Hårfagre giftet seg med Gyda. Men han hadde minst 5 koner til og fikk nærmere 20 barn. 4 av disse fikk han med Gyda. Da han var 80 år skjønte han at døden var nær og ga makta til sønnen sin Eirik som han fikk med den danske kongsdatteren Ragnhild Eiriksdatter. To av de andre sønnene prøvde å ta litt makt, men ble drept av Eirik. Siden Eirik var så brutal fikk han tilnavnet Blodøks. Siden skal Norges konger ha vært etterkommere av Harald Hårfagre. Harald døde i ca år 933 og ble muligens gravlagt på Grønhaug på gården Hauge. Mye av informasjonen om Harald Hårfagre er usikker fordi den sikreste kilden, Heimskringla, ble skrevet 300 år etter hans død. Dessuten kan mye være overdrevet.

** Harald Hårfagre ** Harald Halvdansson ble født ca. år 850 og døde rundt år 933. Han var sønn av Halvdan Svarte av Ynglinge-ætta og dronning Ragnhild Sigurdsdatter. Det er blitt sagt at hans mor hadde en drøm om et tre før Harald ble født. Treet var rødt som blod ved foten, mens stammen var fager og grønn. Dette skulle være ett tegn på blomstringen av hans rike. Men øverst var treet hvitt, noe som tydet på at han ville bli gammel og hvithåret. De mange kvistene og greinene på treet varslet om at han ville få mange avkom, som ville bli spredd utover hele landet. Haralds far hadde hersket over Ringerike, Romerike, Hadeland og Vestfold. Ellers var landet delt mellom mange småkonger og andre høvdinger. Så hvordan kunne det ha seg at Harald kunne komme på tanken om å legge hele Norge under seg? Snorre Sturlason forteller om en vakker kvinne som het Gyda, som Harald ville ha. Hun satte som vilkår at hun kun ville bli hans om han la under seg hele Norge. Den vakre Gyda var datter av Kong Eirik av Hordaland, som ble fostret opp av en rik bonde i Valdres. Da Gyda ikke ville ha Harald fordi hun ikke synes han var mektig nok, tok han utfordringen og lovet at han ikke skulle klippe seg før han hadde samlet hele landet under seg. Hvordan han klarte å samle hele landet under ett, vites ikke sikkert. Harald Hårfagre er en mann forbundet med mange myter. Han brukte mange år på erobre landet, og til slutt gjensto kun noen deler av sørvest-kysten igjen. Det var den delen av landet som hadde størst makt og rikdom, og ville derfor bli vanskelig å erobre. Til slutt klarte han å samle en stor nok hær, og var konge av hele Norge. Da kunne han endelig få gifte seg med Gyda, og han kunne klippe og barbere av seg 10 år gammelt hår, slik fikk han navnet Harald Hårfagre. Sammen fikk de 5 barn, men Harald hadde langt flere barn, og også flere koner og elskerinner. Trolig hadde han nærmere 20 sønner, og rundt 6 koner. Hans mest kjente sønner er Eirik Blodøks, Olav Haraldsson og Håkon den gode. Han var konge i Norge ca. fra år 872 til år 933, og han hadde maktbase i Vestfold og Oslofjord-området. Rundt om i landet hadde han flere allierte, som hjalp han med å styre hele Norge. Da Harald Hårfagre ble 80 år var han så gammel at han ikke lenger orket å være konge. Han ga derfor sin eldste sønn Eirik makten over riket. Eirik fikk senere kallenavnet Eirik Blodøks, fordi han visstnok tok livet av flere av sine brødre for å bli konge.